|  |  |  |
| --- | --- | --- |
| C:\Users\Prorektor\Documents\Dokumenta\ZVasic\logo\logo.jpg | **УНИВЕРЗИТЕТ У ПРИШТИНИ - МЕДИЦИНСКИ ФАКУЛТЕТ**  **КОСОВСКА МИТРОВИЦА, Анри Динана бб** | LOGO MF |
| **300** |

**Здравствени савет Србије расписује  
  
ЈАВНИ ПОЗИВ  
за акредитацију програма континуиране едукације**

Сви заинтересовани субјекти који могу спроводити поступак континуиране едукације (у даљем тексту: КЕ) здравствених радника и здравствених сарадника према Правилнику о ближим условима за спровођење континуиране едукације за здравствене раднике и здравствене сараднике (''Службени Гласник РС'', бр. 2/11) треба да доставе **поштом** своје предлоге програма надлежној Комори здравствених радника:   
  
Лекарска комора Србије (ул. Краљице Наталије 1-3, 11000 Београд)   
  
Стоматолошка комора Србије (ул. Узун Миркова 3/III, 11000 Београд)   
  
Комора медицинских сестара и здравствених техничара Србије (ул.Теразије 27/II, 11000 Београд)   
  
Комора биохемичара Србије (ул. Стојана Аралице 10/3, I спрат, 11070 Нови Београд)   
  
Фармацеутска комора Србије (ул. Мутапова 25, 11000 Београд)   
  
Програме КЕ за здравствене сараднике треба доставити канцеларији Здравственог савета Србије (ул. Немањина 22-26, 11000 Београд).   
  
**Програми се достављају у једном примерку. Сваки програм се мора посебно пријавити и приложити у посебној коверти. Програми КЕ се могу доставити:**   
  
**- од 15. до 30. јануара 2018,**   
**- од 1. до 15. априла 2018,**   
**- од 1. до 15. јула 2018. и**   
**- од 1. до 15. октобра 2018. године.**   
  
Здравствени савет ће разматрати само **комплетне** предлоге програма континуиране едукације, који обухватају:

1. Попуњену „Пријаву за акредитацију програма континуиране едукације“ која се може преузети са веб странице Здравственог савета. У пријави мора да буде наведен тачан датум извођења КЕ, а у случају промене термина организатор је дужан да о томе обавести надлежну комору најмање три недеље пре извођења КЕ.
2. „Пријава за акредитацију програма континуиране едукације“ мора да буде потписана и печатом оверена од стране организатора КЕ.
3. Сажетак програма едукације дужине до 500 речи, са максимално 5 референци.
4. Програм КЕ мора да садржи сатницу, теме и предаваче.
5. Кратке биографије предавача, са подацима о њиховим квалификацијама/искуству за спровођење предложеног едукативног програма (у формату датом на веб страници Здравственог савета). Довољан је електронски потпис предавача на датом формулару.
6. Потписом и печатом оверену одлуку органа надлежног за рецензирање (контролу квалитета) програма КЕ у оквиру установе/удружења предлагача којом се потврђује да је пријављени програм КЕ одобрен и рецензиран. Предавач/организатор КЕ не може да буде рецезент свог сопственог програма КЕ.
7. Свако удружење које акредитује програм КЕ дужно је да достави фотокопију решења о регистрацији од стране Агенције за привредне регистре.
8. Потврда о интелектуалној својини, потписом и печатом оверена од стране организатора програма континуиране едукације.   
     
   **Резултате акредитације Здравствени савет Србије ће објавити на својој веб страници у виду Збирне табеле оцењених програма КЕ и то: 5. марта 2018, 21. маја 2018, 20. августа 2018. и 19. новембра 2018. године.**

Све додатне информације и помоћ око акредитовања можете добити у Центру за континуирану медицинску едукацију Медицинског факултета Приштина - Косовска Митровица.

Управник центра за КМЕ Проф. др Саша Совтић 064/ 841-28-57; и референт центра за КМЕ Саша Стефановић 064/ 841-28-77;

**Управник Центара за КМЕ**

**Проф. др Саша Совтић с.р.**